বিয়ের গুঞ্জন শোনা যাচ্ছিল অনেক দিন ধরেই। এ বার কতকটা সেই খবরে সিলমোহর পড়ল। আর মাত্র এক মাসের মধ্যেই গাঁটছড়া বাঁধতে চলেছেন টলিউডের অভিনেত্রী শ্রাবন্তী চট্টোপাধ্যায়। এক বছরের রিলেশনশিপের পর বিয়ের সিদ্ধান্ত নিয়েছেন শ্রাবন্তী-কৃষ্ণ। মুম্বইতে প্রথম আলাপ। তার পর তা প্রেমের চেহারা নিতে বেশি সময় নেয়নি। বয়ফ্রেন্ডের নামে নিজের হাতে ট্যাটু করিয়েছেন। ফেসবুকে নিজেদের ছবিও পোস্ট করেছেন নায়িকা। এই ক’দিনে শ্রাবন্তীর ছেলের সঙ্গেও কৃষ্ণর ভাল বন্ধুত্ব হয়েছে। শোনা যাচ্ছে, বিয়েতে রোহিত বালের ডিজান করা আনারকলি পড়বেন নায়িকা। সব মিলিয়ে এই মেগা বিয়ের কাউন্টডাউন শুরু হয়েছে ইন্ডাস্ট্রিতে।